માનવમિત્ર, અમદાવાદ : < રાજ્યભરની આરટીઓમાં ઓનલાઈન પેમેન્ટ ફરજિયાત કરાયું છે, તેનો સૌથી મોટો ફાયદો નવું વાહન ખરીદનારને થશે. લાંબા સમયગાળે મળતી આરસી બુક હવે વાહન માલિકને માત્ર ૧૦થી ૧૫ દિવસના સમયગાળામાં મળી જશે. નવા વાહનની ખરીદીમાં વાહન રજિસ્ટ્રેશન, નંબર જનરેશન, એપ્રૂઅલ અને ત્યારબાદ ઈન્સ્પેક્શનથી લઈને આરસી બુક મેળવવા સુધીની તમામ પ્રક્રિયામાં એકથી દોઢ મહિનાનો સમયગાળો લાગતો હતો. હવે વાહનવ્યવહાર વિભાગ દ્વારા સમગ્ર કામગીરી ઝડપથી પૂરી કરીને માત્ર ૧૦ દિવસમાં જ વાહનધારકને આરસી બુક મળી રહે તેવી વ્યવસ્થા ગોઠવાઈ રહી છે, જેનું મુખ્ય કારણ ઓનલાઈન પ્રક્રિયા અને પેમેન્ટ બંને બનશે.